Derek Kevan

Derek Tennyson Kevan (1935–2013) var en engelsk fotballspiller. Hans posisjon var spiss.

 Karriere 
I karrieren var han innom en rekke klubber. Han begynte karrieren Bradford (Park Avenue) AFC i 1952. Han spilte 15 kamper og scora åtte mål for klubben før han gikk til West Bromwich Albion i 1953. Han spilte i West Bromwich i ti sesonger, og det var klubben han spilte lengst for i karrieren. Han spilte 262 kamper og scora 157 mål for Midlands-klubben. Han ble også toppscorer i ligaen i 1961/62, sammen med Ray Crawford fra Ipswich Town. Begge scora 33 mål.

Etter ti år i klubben gikk turen innom Chelsea FC i 1963. Han var bare i klubben en kort periode, og han spilte syv kamper og scora ett mål for London-laget. Videre gikk han til Manchester City hvor han spilte 67 kamper og scora 48 mål på to sesonger.

I 1965 gikk igjen turen til London, denne gangen til Crystal Palace FC. Etter å ha spilt 21 kamper og scora fem mål, gikk han til nok en ny klubb. Denne gangen var det Peterborough United som fikk hans tjenester. 17 kamper og to mål ble det i Peterborough, før han gikk til Luton Town i 1966. Her spilte han 11 kamper og scora fire mål.

I 1967 bytta han klubb nok en gang. Nå gikk turen til Stockport County. Han spilte i Stockport til 1968. Da hadde han spilt 40 kamper og scora 10 mål for klubben.

Han la opp i 1969.

Mellom 1957 og 1961 spilte han 14 landskamper og scora åtte mål for . Han scora to av Englands mål i fotball-VM 1958.

 Referanser 

 Eksterne lenker 


Kategori:Engelske fotballspillere
Kategori:Spillere i Fotball-VM 1958
Kategori:Spillere i Fotball-VM 1962
Kategori:Fotballspillere for West Bromwich Albion FC
Kategori:Fotballspillere for Chelsea FC
Kategori:Fotballspillere for Manchester City FC
Kategori:Fotballspillere for Crystal Palace FC
Kategori:Fotballspillere for Peterborough United FC
Kategori:Fotballspillere for Stockport County FC
Kategori:Fotballspillere for Macclesfield Town FC
Kategori:Fotballspillere for Luton Town FC
Kategori:Personer fra distriktet Harrogate